proxectonos/corpus_dominio_legal_administrativo_tmp huggingface dataset:
DECRETO 107/1998, do 20 de marzo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 134 P.O.L. 96, Lourenzá-Riotorto-A Pontenova, E.P. San Tomé-Aguaxosa-Santo Estevo, p.k. 5,000 ó 14,015.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/04/1998

A Deputación Provincial de Lugo, en sesión celebrada o día 18 de outubro de 1996, aprobou o proxecto de 134 P.O.L. 96, Lourenzá-Riotorto-A Pontenova, E.P. San Tomé-Aguaxosa-Santo Estevo, p.k. 5,000 ó 14,015, e na sesión celebrada o día 4 de abril de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais do día 10 de decembro de 1997 baixo o número 17495.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 29 de xaneiro de 1998 baixo o número 1154.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado porque as obras de referencia figuran nun programa de cooperación económica local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de marzo de mil novecentos noventa e oito,
DISPOÑO:
Artigo único.- De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 134 P.O.L. 96, Louren
zá-Riotorto-A Pontenova, E.P. Santo Tomé-Aguaxosa-Santo Estavo, p.k. 5,000 ó 14,015
Santiago de Compostela, vinte de marzo de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
2754
CORRECCIÓN de erros.- Decreto 48/1998, do 5 de febreiro, polo que se establece a estructura orgánica dos servicios centrais da Consellería de Sanidade e Servicios Sociais.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 08/04/1998

Advertidos erros no texto en galego do citado decreto publicado no Diario Oficial de Galicia nº 33, do mércores, 18 de febreiro de 1998, é necesario face-las seguintes correccións:
Na páxina 1.673, parágrafo cuarto, onde di «Lei 11/1988, do 22 de outubro», debe dicir «Lei 11/1988, do 20 de outubro».
Na páxina 1.675, no artigo 7, apartado 2º, onde di «Servicio de Autorización de Actividades e Centros», debe dicir «Servicio de Rexistro de Autorización de Actividades e Centros».
Na páxina 1.676, no artigo 11, apartado 2, primeiro punto, onde di: «... factores medioambientais xerais», debe dicir: «... factores de risco xerais».
Na páxina 1.677, no artigo 13, apartado 2º, onde di: «a xestión das prestacións e axudas establecidas», debe dicir: «a xestión das prestacións e axudas establecidas», e no artigo 14, apartado 2º, onde di: «Correspóndelle a este servicio a xestión de tódalas actuación...», debe dicir: «Correspóndelle a este servicio a xestión de tódalas actuacións...».
2907
CORRECCIÓN de erros.- Orde do 16 de febreiro de 1998 pola que se regula o réxime de subvencións ás centrais sindicais para o ano 1998.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/04/1998

Advertidos erros na referida orde, publicada no Diario Oficial de Galicia nº 51, do luns 16 de marzo
de 1998, cómpre face-las seguintes correccións; así:
-Na páxina 2.595, no artigo 3 da orde, onde di: «dos orzamentos prorrogados...», debe dicir: «do proxecto de orzamentos».
-Na páxina 2.596, no artigo 9 da orde, onde di: «de liberdade social...», debe dicir: «de liberdade sindical».
-Na páxina 2.596, no artigo 15, onde di: «cada solicitante deberá ir acompañada...», debe dicir: «cada solicitude deberá ir acompañada...».
-Na páxina 2.597, no artigo 19, onde di: «unha vez concedida e logo do seu pagamento...», debe dicir: «unha vez concedida e precedendo o seu pagamento...».
No artigo 19, apartado a), onde di: «con poder suficiente para o efecto ou que deberá acreditarse...», debe dicir: «con poder suficiente para o efecto o que deberá acreditarse...».
-Na páxina 2.597 da orde, no artigo 20, onde di: «antes do 10 de febreiro de 1998...», debe dicir: «antes do 10 de febreiro de 1999...».
3043
RESOLUCIÓN do 25 de marzo de 1998, da Dirección Xeral da Función Pública, pola que se anuncia exposición pública das listas provisionais das axudas aprobadas e denegadas de tódalas prestacións do fondo de acción social do ano 1997 para o persoal ó servicio da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/04/1998

De conformidade co establecido no punto dous das normas de procedemento do acordo subscrito en Santiago de Compostela o 10 de xuño de 1997 polos representantes da Administración autonómica e as organizacións sindicais presentes na Mesa Xeral de Negociación de Funcionarios e do Comité Intercentros do Persoal Laboral, aprobado polo Consello da Xunta de Galicia o 18 de xuño de 1997 e publicado por Resolución do 30 de xuño de 1997, da Dirección Xeral de Relacións Laborais (Diario Oficial de Galicia nº 136, do 16 de xullo) deben publicarse as listas provisionais das axudas da acción social do ano 1997.
De conformidade con isto, esta dirección xeral,
ACORDA:
Primeiro.- Facer públicas as listas provisionais das solicitudes aprobadas e denegadas das prestacións correspondentes ás continxencias de xubilación, fillos menores, estudios de fillos, estudios do traballador, diminuídos e vivenda da acción social do ano 1997, que están expostas no taboleiro de anuncios de tódalas consellerías, así como nas delegacións provinciais e relativas ó seu persoal.
Segundo.- Poderase presentar escrito e, se é o caso, documentos de reparación de faltas e erros no prazo de dez días hábiles a partir do día seguinte ó da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, e na base 6-2 do acordo sobre criterios de reparto do fondo de acción social para o exercicio de 1997 (Diario Oficial de Galicia nº 136 do 16 de xullo) no rexistro xeral da Consellería da Presidencia e Administración Pública, nas delegacións provinciais das distintas consellerías e nas oficinas de correos, segundo establece o artigo 38 da mencionada Lei 30/1992, do 26 de novembro, e dirixiranse ó director xeral da Función Pública da Consellería da Presidencia e Administración Pública (edificios administrativos San Caetano), Santiago de Compostela.
Santiago de Compostela, 25 de marzo de 1998.
Joaquín López-Rúa Soler
Director xeral da Función Pública
2913
CORRECCIÓN de erros.- Orde do 4 de marzo de 1998 pola que se convocan bolsas de formación en biblioteconomía mediante a colaboración titoriada en diversos centros bibliotecarios.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 08/04/1998

Advertido erro na devandita orde, publicada no Diario Oficial de Galicia nº 53, do mércores, 18 de marzo de 1998, é necesario face-la seguinte corrección:
-Na páxina 2.692, no artigo 1º, apartado 2, hai que engadi-lo seguinte:
«Terán prioridade para a concesión destas bolsas aqueles solicitantes que nunca desfrutasen delas».
2766
RESOLUCIÓN do 2 de febreiro de 1998, da Delegación Provincial da Coruña, pola que se delega o exercicio de determinadas competencias no xefe do Servicio de Coordinación Deportiva da Secretaría Xeral para o Deporte en Santiago de Compostela.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/04/1998

Polo Decreto 216/1997, do 30 de xullo, procedeuse á creación e regulación do funcionamento do Servicio de Resposta Inmediata (SERI) para determinados procedementos tramitados por instancia de parte ante a Administración autonómica de Galicia, segundo os principios informadores de que debe someterse á actuación administrativa para conseguir unha maior axilidade e eficacia no seu servicio ó cidadán.
O Decreto 239/1997, do 10 de setembro, sobre desconcentración e delegación de competencias en determinados procedementos para a implantación do Servicio de Resposta Inmediata, establece no seu artigo 1 a desconcentración nos delegados provinciais da Consellería da Presidencia e Administración Pública das competencias que, en relación cos procedementos para o rexistro de entidades deportivas e a modificación do Rexistro de Entidades e Clubs, ten atribuídas na actualidade a Secretaría Xeral para o Deporte.
Co fin de conseguir efectivamente esa desexada axilización na resolución destes procedementos é polo que procede, agora, delega-la referida competencia, ademais de no xefe do Servicio Provincial da Secretaría Xeral para o Deporte na Coruña, na que se fixo por Resolución do 12 de setembro de 1997 tamén, e indistintamente, no xefe de Servicio de Coordinación Deportiva da dita secretaría en Santiago de Compostela.
Na súa virtude, facendo uso das atribucións que me confire o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común,
DISPOÑO:
Primeiro.- Delegar no xefe do Servicio de Coordinación Deportiva da Secretaría Xeral para o Deporte a competencia para entender e resolve-los seguintes procedementos tramitados por instancia de parte en Santiago de Compostela.
-Rexistro de entidades deportivas.
-Modificación do Rexistro de Entidades e Clubs.
-Segundo.- As resolucións administrativas que se adopten facendo uso da delegación contida na presente resolución farán constar expresamente esta circunstancia e consideraranse dictadas pola autoridade que a conferiu.
Terceiro.- En calquera momento, o delegado provincial da Coruña da Consellería da Presidencia e Administración Pública poderá reclama-lo exercicio das competencias que son delegadas por esta reso
lución, de acordo co establecido no artigo 14 da citada lei.
A Coruña, 2 de febreiro de 1998.
José Antonio Sangil Noya
Delegado provincial da Coruña
2897
ORDE do 27 de marzo de 1998 pola que se modifica a do 29 de xullo de 1996 sobre axudas para a toma de participación no capital social de sociedades mercantís.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/04/1998

A conveniencia de adaptar determinados artigos da orde da Consellería de Economía e Facenda do 29 de xullo de 1996, pola que se establecen axudas para a toma de participación no capital social de sociedades mercantís, á nova configuración normativa motivada polo Decreto 94/1998, do 20 de marzo, que modifica o Decreto 255/1996, do 14 de xuño, fai necesaria a súa modificación.
Por todo iso, en virtude das atribucións que teño conferidas,
DISPOÑO:
Artigo único.- Modificación normativa.
Un.- Modifícase o texto do apartado 3 do artigo 6º da orde da Consellería de Economía e Facenda do 29 de xullo de 1996, dándolle a seguinte redacción:
«A subsidiación poderá acadar ata cinco puntos porcentuais, sen que en ningún caso o tipo de xuro nominal para o beneficiario, despois de descontada a subsidiación resulte inferior a 3 puntos.
A subsidiación non superará os sete primeiros anos de vixencia do préstamo».
Dous.- Modifícase o texto do apartado 3 do artigo 7º da orde da Consellería de Economía e Facenda do 29 de xullo de 1996, dándolle a seguinte redacción:
«A subsidiación poderá acadar ata catro puntos porcentuais, sen que en ningún caso o tipo de xuro nominal para o beneficiario, unha vez descontada a subsidiación, resulte inferior a 3 puntos.
A subsidiación non superará os sete primeiros anos de vixencia do préstamo».
Tres.- Modifícase o texto do apartado 3 do artigo 8º da orde da Consellería de Economía e Facenda do 29 de xullo de 1996, dándolle a seguinte redacción:
«A subsidiación poderá acadar ata catro puntos porcentuais, sen que en ningún caso o tipo de xuro
nominal para o beneficiario, unha vez descontada a subsidiación, resulte inferior a 3 puntos.
A subsidiación non superará os sete primeiros anos de vixencia do préstamo».
Disposición transitoria:
Os préstamos referidos a axudas concedidas con anterioridade á entrada en vigor desta orde seguirán rexéndose polas condicións do tipo de xuro vixentes no momento da concesión da axuda.
Disposición derrogatoria
Quedan derrogados o apartado 3 do artigo 6º, o apartado 3 do artigo 7º e o apartado 3 do artigo 8º da Orde do 29 de xullo de 1996, pola que se convocan axudas para a toma de participación no capital social de sociedades mercantís, así como cantas disposicións de igual ou inferior rango se opoñan ó previsto nesta orde.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de marzo de 1998.
José Antonio Orza Fernández
Conselleiro de Economía e Facenda
3045
CORRECCIÓN de erros.-Decreto 79/1998, do 12 de febreiro, polo que se regula a estructura, organización e funcionamento das confrarías de pescadores de Galicia.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 09/04/1998

Advertidos erros no devandito decreto, publicado no Diario Oficial de Galicia número 49, do xoves 12 de marzo de 1998, cómpre face-las oportunas correccións:
Na páxina 2.474, no artigo 11º, apartado 2, onde di: «nas letras j) e k)», debe dicir: «nas letras j) e m)».
Na páxina 2.477, no artigo 26º, apartado 1, onde di: «que se estructurarán», debe dicir: «que estructurarán».
RESOLUCIÓN do 23 de marzo de 1998 pola que se convocan unhas xornadas sobre estranxería e documentación.
ACADEMIA GALEGA DE SEGURIDADE — III. OUTRAS DISPOSICIÓNS — 13/04/1998

Dentro dos programas de actividades que a Academia Galega de Seguridade ten previsto realizar no ano 1998, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre extranxería e documentación, que deberán desenvolverse conforme as seguintes bases:
Obxectivos.
As xornadas teñen por obxectivo dota-los membros dos Corpos e Forzas de Seguridade duns coñecementos teórico-prácticos que lles poidan ser útiles posteriormente no desempeño da súa profesión.
Destinatarios.
As xornadas van dirixidas ós membros dos Corpos e Forzas de Seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 80.
Solicitudes.
1. O persoal que desexe participar nestas xornadas deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 4 de maio de 1998.
3. As instancias deberán enviarse á sede da Academia Galega de Seguridade situada na avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
As xornadas celebraranse durante os días 19 e 20 de maio de 1998.
O horario será en xornada de mañá (9.30-14 h) e tarde (16.30-20 h) o día 19, e en sesión de mañá o día 20.
Relación de admitidos.
A relación de admitidos publicarase o día 12 de maio de 1998 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (986) 59 00 21.
Lugar.
Salón de actos da Academia Galega de Seguridade, sita na Avenida da Cultura, s/n, no Concello da Estrada.
Certificado de participación.
Ó remate das xornadas entregaráselles un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 23 de marzo de 1998.
Juan José Fariñas-Ferro RodríguezFrancisco J. Rubio Delgado
Director xeral da AcadémicaSecretario xeral da Consellería de
Galega de Seguridadede Xustiza, Interior e Relacións
Laborais
2803
RESOLUCIÓN do 23 de marzo de 1998 pola que se convocan unhas xornadas sobre seguridade privada.
ACADEMIA GALEGA DE SEGURIDADE — III. OUTRAS DISPOSICIÓNS — 13/04/1998

Dentro dos programas de actividades que a Academia Galega de Seguridade ten previsto realizar no ano 1998, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre seguridade privada, que deberán desenvolverse conforme as seguintes bases:
Obxectivos.
As xornadas teñen por obxectivo dota-los membros dos Corpos e Forzas de Seguridade duns coñecementos necesarios para lograr un mellor dominio da normativa e actual situación deste colectivo.
Destinatarios.
As xornadas van dirixidas ós membros dos Corpos e Forzas de Seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 80.
Solicitudes.
1. O persoal que desexe participar nestas xornadas deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 4 de maio de 1998.
3. As instancias deberán enviarse á sede da Academia Galega de Seguridade: avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
As xornadas celebraranse durante os días 14 e 15 de maio de 1998.
O horario será en xornada de mañá (9.30-14 h) e tarde (16.30-20 h) o día 14, e en sesión de mañá o día 15.
Relación de admitidos.
A relación de admitidos publicarase o día 7 de maio de 1998 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (986) 59 00 21.
Lugar.
Salón de actos da Academia Galega de Seguridade, sita na avenida da Cultura, s/n, no Concello da Estrada.
Certificado de participación.
Ó remate das xornadas entregaráselles un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 23 de marzo de 1998.
Juan José Fariñas-Ferro RodríguezFrancisco J. Rubio Delgado
Director xeral da AcadémicaSecretario xeral da Consellería de
Galega de Seguridadede Xustiza, Interior e Relacións
Laborais
2982